
I. Općinski načelnik
24.
Na temelju članka 42. stavka 3. i članka 48. stavka 1. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) te članaka 57. i 80. Statuta Općine Funtana-Fontane („Službeni glasnik Općine Funtana“, broj 2/13, 4/15, 5/18, 3/21 i 2/23) Općinski načelnik Općine Funtana-Fontane donosi
ODLUKU

o sufinanciranju prijevoza učenika srednjih škola smještenih u učeničke domove 
za školsku 2026./2027. godinu

Članak 1.

Ovom Odlukom utvrđuju se kriteriji i način ostvarivanja prava sufinanciranja prijevoza učenika koji se školuju u srednjim školama i smješteni su u učeničke domove.
Članak 2.
Redoviti učenici srednjih škola, koji dnevno putuju od mjesta prebivališta, odnosno boravišta do mjesta škole, financiranje troškova međumjesnog javnog prijevoza ostvaruju temeljem Odluke o kriterijima i načinu financiranja troškova javnog prijevoza redovitih učenika srednjih škola za školsku godinu 2026./2027. („Narodne novine“, broj 81/26) te Odluke o sufinanciranju troškova međumjesnog javnog prijevoza za redovite učenike srednjih škola u Istarskoj županiji za školsku godinu 2026./2027. („Službene novine Istarske županije“, broj 23/26).
Članak 3.
(1) Općina Funtana-Fontane (u daljnjem tekstu: Općina) sufinancirat će troškove prijevoza redovitih učenika srednjih škola smještenih u učeničke domove koji ispunjavaju uvjete određene ovom Odlukom, od rujna 2026. godine do lipnja 2027. godine.
(2) Pravo sufinanciranja troškova prijevoza imaju redoviti učenici koji imaju prebivalište na području Općine i koji stvarno borave na području Općine.
(3) Prebivalište na području Općine, osim učenika, treba imati barem jedan roditelj učenika.

Članak 4.
(1) Pravo sufinanciranja troškova prijevoza ostvaruju učenici smješteni u učeničke domove na području Istarske i Primorsko-goranske županije na način da Općina sufinancira dio cijene povratne karte jednom tjedno od mjesta prebivališta do mjesta u kojem se nalazi učenički dom, i to u iznosima ovisno o relacijama sukladno članku 5. stavku 1. ove Odluke.
(2) Pravo sufinanciranja troškova prijevoza ostvaruju učenici smješteni u učeničke domove na području Republike Hrvatske izvan Istarske i Primorsko-goranske županije na način da Općina sufinancira dio cijene povratne karte jednom mjesečno od mjesta prebivališta do mjesta u kojem se nalazi učenički dom, i to u iznosu određenom u članku 5. stavku 2. ove Odluke.

Članak 5.
(1) Tjedni iznos sufinanciranja troškova prijevoza za povratnu kartu učenika smještenih u učeničkim domovima na području Istarske i Primorsko-goranske županije iznosi: 
	Relacija
	Iznos sufinanciranja

	Funtana-Pazin
	14,00 eura

	Funtana-Pula
	17,00 eura

	Funtana-Rijeka
	29,00 eura


(2) Mjesečni iznos sufinanciranja troškova prijevoza za povratnu kartu učenika smještenih u učeničkim domovima na području Republike Hrvatske izvan područja Istarske i Primorsko-goranske županije iznosi 35,00 eura.

Članak 6.
(1) Učenici koji se zbog određenih razloga ispišu ili upišu u drugu srednju školu, odnosno učenički dom, dužni su odmah o istom obavijestiti Jedinstveni upravni odjel Općine, koji će utvrditi da li učenik i dalje ostvaruje pravo na sufinanciranje troškova prijevoza.

(2) Učenici su dužni bez odgode obavijestiti Jedinstveni upravni odjel Općine o odjavi svog prebivališta i prebivališta roditelja s područja Općine, u kojem slučaju gube pravo na sufinanciranje troškova prijevoza i to od dana odjave, te su dužni Općini vratiti novčane iznose primljene za troškove prijevoza nakon tog dana.
Članak 7.

Iznos s kojim Općina sufinancira troškove prijevoza isplaćivat će se učenicima koji ispunjavaju uvjete iz ove Odluke uplatama krajem svakog polugodišta školske 2026./2027. godine na transakcijski račun učenika.
(1) Članak 8.

(2) Zahtjev za sufinanciranje troškova prijevoza učenika srednjih škola smještenih u učeničke domove (u daljnjem tekstu: zahtjev) podnosi se Jedinstvenom upravnom odjelu Općine na način i u roku koji su utvrđeni Oglasom za sufinanciranje troškova prijevoza učenika srednjih škola smještenih u učeničke domove objavljenim na oglasnoj ploči i službenoj web stranici Općine (www.funtana.hr).

(3) Zahtjevu se prilažu:

· preslika osobne iskaznice ili uvjerenje o prebivalištu učenika (ne starije od 30 dana od dana podnošenja zahtjeva),

· preslika/e osobne/ih iskaznice/a roditelja učenika,
· izvornik ili preslika potvrde škole o upisu u školsku godinu 2026./2027.,

· preslika dokaza o smještaju učenika u učeničkom domu (ugovor ili potvrda).

(4) Temeljem zaprimljenih zahtjeva Općinski načelnik donijet će Zaključak o ostvarenim pravima na sufinanciranje troškova prijevoza učenika srednjih škola smještenih u učeničke domove za školsku 2026./2027. godinu, koji će se objaviti na službenoj web stranici Općine (www.funtana.hr).

Članak 9.

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.
Članak 10.

Ova Odluka stupa na snagu prvog dana od dana objave u „Službenom glasniku Općine Funtana“.
KLASA: 602-02/26-01/1
URBROJ: 2163-16-03/15-26-1
Funtana-Fontane, 21. rujna 2026.
OPĆINSKI NAČELNIK

Mladen Grgeta, v.r.

OPĆINA FUNTANA-FONTANE

Općinski načelnik



KLASA: 602-03/26-01/1
URBROJ: 2163-16-03/15-26-9
Funtana-Fontane, 21. rujna 2026.

Na temelju članka 22. stavka 1. Odluke o socijalnoj skrbi na području Općine Funtana-Fontane („Službeni glasnik Općine Funtana”, broj 8/22, 17/24 i 8/25) i članka 57. Statuta Općine Funtana-Fontane („Službeni glasnik Općine Funtana“, broj 2/13, 4/15, 5/18, 3/21 i 2/23) Općinski načelnik razmotrio je problematiku financiranja nabavke radnih bilježnica i ostalog radnog materijala za učenike osnovnih škola s područja općine Funtana-Fontane u školskoj godini 2026./2027. te je donio slijedeći
ZAKLJUČAK

1. Općina Funtana-Fontane financirat će nabavku radnih bilježnica i ostalog radnog materijala (geografski atlas te likovna mapa) za sve učenike Osnovne škole Vladimira Nazora – Scuola elementare Vladimir Nazor u Vrsaru i Talijanske osnovne škole Bernardo Parentin Poreč, s prebivalištem na području općine Funtana-Fontane, u 100%-tnom iznosu od nabavne cijene istih.

2. Iznosi po učeniku Osnovne škole Vladimira Nazora – Scuola elementare Vladimir Nazor u Vrsaru s kojima će se financirati radne bilježnice i ostali radni materijal su slijedeći: 

· 60,50 eura za 1. razred,

· 53,00 eura za 2. razred,

· 63,50 eura za 3. razred,

· 57,00 eura za 4. razred, 

· 161,20 eura za 5. razred, 

· 128,20 eura za 6. razred, 

· 153,20 eura za 7. razred i 

· 154,80 eura za 8. razred. 
3. Iznosi po učeniku Talijanske osnovne škole Bernardo Parentin Poreč s kojima će se financirati radne bilježnice i ostali radni materijal su slijedeći: 

· 33,50 eura za 1. razred,
· 44,00 eura za 2. razred, 
· 34,00 eura za 3. razred,
· 34,00 eura za 4. razred, 
· 61,50 eura za 5. razred, 
· 61,50 eura za 6. razred, 
· 62,00 eura za 7. razred i 
· 62,50 eura za 8. razred.

4. Iznosi iz točaka 2. i 3. ovog Zaključka uvećat će se za pripadajući dio kod učenika koji pohađaju izbornu nastavu.
5. Učenicima raseljenima iz Ukrajine, koji imaju prebivalište ili boravište na području općine Funtana-Fontane, financirat će se nabava radnih bilježnica.

6. Sredstva iz točaka 2., 3., 4. i 5. ovog Zaključka isplatit će se roditeljima na brojeve računa koji su dostavljeni u Jedinstveni upravni odjel Općine Funtana-Fontane posredstvom škola.

7. Sredstva potrebna za izvršenje ovog Zaključka predviđena su u Proračunu Općine Funtana-Fontane za 2026. godinu, u Programu 3002 Školstvo i obrazovanje, pod Aktivnošću A300203 Sufinanciranje školskih udžbenika, na poziciji R0121 Sufinanciranje školskih udžbenika.
8. Popis korisnika s utvrđenim iznosom i brojem računa na koji će se izvršiti isplata sastavni je dio ovog Zaključka koji se u skladu s Općom uredbom o zaštiti osobnih podataka (GDPR) dostavlja samo računovodstvu Općine Funtana-Fontane zbog isplata.

9. Ovaj Zaključak stupa na snagu prvog dana od dana objave u „Službenom glasniku Općine Funtana“. 

